पाएं अपने शहर की ताज़ा ख़बरें और फ्री ई-पेपरडाउनलोड करें
शहरी क्षेत्र में कोरोना संक्रमण का ग्राफ लगातार बढ़ता जा रहा है। कोरोना वायरस की चपेट में न केवल आम नागरिक ही आ रहे हैं, बल्कि कोरोना के खिलाफ जारी जंग में फ्रंट लाइन पर लड़ने वाले कोरोना वारियर्स भी संक्रमण की चपेट में आ रहे हैं। फारबिसगंज अनुमंडल अस्पताल के प्रभारी चिकित्सा पदाधिकारी डॉ. राजीव बसाक, हॉस्पिटल प्रबंधक डॉ. नाजिश अहमद नियाज, चिकित्सक एनएल दास समेत दो एएनएम भी कोरोना पॉजिटिव होने की खबरें प्रकाश में आई है।कोरोना से संक्रमित ये सभी चिकित्सक और स्वास्थ्य कर्मी घरों में ही आइसोलेट होकर अपना इलाज करा रहे हैं। कोरोना के लगातार बढ़ते संक्रमण के कारण आमजनों में भय का माहौल है। वहीं फ्रंटलाइन पर लड़ रहे चिकित्सक और स्वास्थ्यकर्मियों के कोरोना पॉजिटिव होने के कारण स्वास्थ्य व्यवस्था पर भी प्रतिकूल प्रभाव पड़ने लगा है। इधर बैंक ऑफ बड़ौदा की स्थानीय शाखा में कार्यरत बैंक कर्मी बिक्रम कुमार व डेली वेजर कर्मी मुकेश कुमार कोरोना पॉजिटिव पाए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn